
Työtehtävät työpaikalla oppimisen aikana:
· Työelämän perustaitojen noudattaminen: arvot, työpaikan säännöt ja ohjeet, työsuojelumääräykset, asianmukainen pukeutuminen ja hygienia sekä kestävän kehityksen periaatteet
· Vaitiolovelvollisuuden noudattaminen
· Asiakkaiden ja työyhteisön ammatillinen kohtaaminen ja vuorovaikutus eri tilanteissa
· Yksilön tai ryhmän hyvinvoinnista huolehtiminen: työhyvinvointi ja turvallisuus
· Päivittäisen toiminnan suunnitteluun ja toteuttamiseen osallistuminen erilaisia ohjaustapoja ja välineitä käyttäen
· Työyhteisön kokoukseen osallistuminen

OHJEET OPISKELIJALLE

ESIMERKKI AIKATAULUSTA

TAVOITTEET
Laadi itsellesi tavoitteet työpaikalla oppimista varten. Palauta tavoitteet ennen työpaikalle lähtemistä ohjaavalle opettajalle Pedanettiin ja työpaikkaohjaajalle ensimmäisenä työpäivänä.


TYÖSKENTELYYN OSALLISTUMINEN
Osallistu aktiivisesti ja oma-aloitteisesti työtiimin jäsenenä toiminnan suunnitteluun, toteuttamiseen ja arviointiin. Huomioi työskentelyssäsi työssäoppimispaikan tarpeet ja mahdollisuudet. Osallistu mahdollisuuksien mukaan henkilökunnan ja perheiden tai muiden yhteistyötahojen yhteisiin palavereihin.


LAPSEN HAVAINNOINTI TYÖPAIKALLA TAPAHTUVAN OPPIMISEN AIKANA
Varhaiskasvatuksen suunnittelun, toteuttamisen, arvioimisen ja kehittämisen keskeinen työmenetelmä on pedagoginen dokumentointi. Se on prosessi, joka alkaa lapsen havainnoinnista. Havainnoinnin avulla saadaan tietoa lapsen elämästä, kehityksestä, kiinnostuksen kohteista, ajattelusta, oppimisesta ja tarpeista. Havaintojen avulla voidaan tarkastella lapsen kehitystä ja oppimista ja näkyväksi tulevat myös lapsen saavuttamat tiedot ja taidot sekä kiinnostuksen kohteet ja tarpeet. 
Sinun tehtäväsi on tällä työelämässä tapahtuvalla oppimisjaksolla havainnoida lasta, hänen tarpeitaan, tunteitaan ja kehitystä. Havainnoinnissa käytetään apuna liitteenä olevaa kaavaketta. Apua löytyy myös oppikirjoista.

Tehtäväsi on havainnoida lapsen kehityksen eri osa-alueita. Toimi seuraavasti:
Valitse työpaikkaohjaajasi tuella lapsi, josta teet havainnointitehtävän. Kysy lapsen vanhemmilta lupa tehtävän tekemiseen. Muista kertoa, että käsittelet lapsen tietoja nimettömästi!
a. Pyydä vanhemmilta lupa tutustua myös lapsen vasuun.
b. Havainnoi lasta arjen toiminnoissa. Halutessasi voit myös järjestää erilaisia tilanteita havainnointia varten: esim. askartelua/ ohjattua piirtämistä/ saduttamista/ liikunnallisia harjoitteita.  
c. Kirjaa havaintosi säännöllisesti ylös! Käytä paljon lapsen toimintaa kuvaavia esimerkkejä ja lopulliseen raporttiin voit myös liittää lapsen piirustuksia yms. (Muista poistaa kaikista papereista lapsen oikea nimi!) Voit kysyä omalta työpaikkaohjaajalta ja muilta työntekijöiltä sekä vanhemmilta havaintoja lapsesta. Pyri saamaan kattava kuva juuri tämän ikäisen lapsen kehityksestä.  Käytä havainnoinnin tukena havainnointilomaketta (liite).
d. Huomioi, että vanhemmat ja työpaikkaohjaaja haluavat lukea valmiin havainnointitehtävän!
Tee havaintojesi ja havainnointilomakkeen pohjalta kokoava yhteenveto, jossa näkyy arviosi siitä, missä kehityksen vaiheessa lapsi on. Liitä mukaan myös havainnointikaavake. Palauta tehtävä Peda.nettiin.

LISÄKSI VERKKOTEHTÄVÄT
Peda.net verkkoympäristössä on kaksi tehtävää:
1. Omien tavoitteiden laadinta ENNEN työpaikalle lähtemistä!
2. Työpaikan esittely

AMMATTITAIDON OSOITTAMISTAVAT
[bookmark: _Toc513468822]Opiskelija osoittaa ammattitaitonsa näytössä käytännön työtehtävissä toimimalla kasvatus- ja ohjausalan ympäristössä päivittäisissä kasvatuksen ja ohjaamisen tehtävissä. Siltä osin kuin tutkinnon osassa vaadittua ammattitaitoa ei voida arvioida näytön perusteella, ammattitaidon osoittamista täydennetään yksilöllisesti muilla tavoin.
Lisäksi opiskelija suorittaa työelämän edellyttämät luvat ja pätevyydet, jotka ovat välttämättömiä ammattitaitovaatimuksissa edellytetyn osaamisen osoittamiseksi.

VALMISTAUTUMINEN NÄYTTÖÖN
Työpaikalla oppimisen aikana osallistu aktiivisesti ja omatoimisesti toiminnan suunnitteluun ja toteutukseen. Näytä motivaatiosi oppia uusia asioita, kokeile uusia työmuotoja ja ole rohkeasti mukana erilaisissa vuorovaikutustilanteissa. 
Osaamisen osoittamisen suunnitelma: Kirjoita suunnitelma ja siihen liittyvät tehtäväsi tavoitteineen valmiiksi niin, että voit esitellä ne hyvissä ajoin ennen varsinaista näyttöä. Tee mahdolliset muutokset ja viimeistelyt suunnitelmiin ja palauta ne näytön vastaanottajalle niin, että hän ehtii tarkistaa ne ennen näyttöä.
Näytön valmistelut: materiaalit, välineet, tilat, viime hetken varmistukset yms.

[bookmark: _Toc513468827]NÄYTÖN SUUNNITTELU
Näytöt järjestetään ensisijaisesti työpaikalla järjestettävän koulutuksen yhteydessä, jotta opiskelija pääsee osoittamaan osaamistaan aidossa työympäristössä. Työpaikalla oppimisjakson alkupuolella opiskelijalle varataan aikaa tutustua työyhteisöön, oppia uusia taitoja ja harjaantua jo opitussa. Kun asiat on opittu, opiskelijan työskentelyä arvioidaan hänen toimiessaan työpaikan tavanomaisissa tehtävissä. 
Näytön toteuttamiselle ei ole asetettu mitään ajallista määrää. Näytön kesto riippuu tehtävästä työstä; erilaiset tehtävät edellyttävät eripituisia työskentelyaikoja. Oleellista on, että opiskelijan osaamisesta saadaan luotettavaa tietoa, jonka perusteella arvosana osaamisesta voidaan antaa. Näytön kesto voidaan sopia opiskelija- ja työpaikkakohtaisesti siten, että sen jälkeen, kun opiskelijalla on ensin ollut mahdollisuus oppia sovitut, tutkinnon ammattitaitovaatimusten mukaiset asiat, opiskelija voi osoittaa osaamistaan sovitun ajanjakson aikana. Näyttö on lastenohjaajaopiskelijoilla yleensä ollut viikon mittainen. Osan näyttötehtävistä voi tarvittaessa suorittaa aiemminkin kuin viimeisellä viikolla.
Opiskelija suunnittelee näytön yhdessä työpaikkaohjaajan ja opettajan kanssa henkilökohtaista osaamisen osoittamisen suunnitelmaa apuna käyttäen. Suunnitelmaan kirjataan konkreettisesti, miten ja mitä työtehtäviä tehden opiskelija aikoo näyttää osaamisensa. 
Näytön suunnittelun tarkoituksena on selkiyttää opiskelijalle mitä osaamista näytössä arvioidaan ja mitä kriteerejä arvioinnissa käytetään. Suunnitteluun osallistuminen antaa opiskelijalle myös mahdollisuuden kehittää omia itsearviointitaitoja ja tehostaa opiskelua. Yhdessä suunnittelemalla voidaan myös välttää epäselvyyksiä ja väärinymmärryksiä.
Ohjatusta toiminnasta tehdään suunnitelmat ja koko näyttö kannattaa hahmotella viikkosuunnitelman muotoon. Näin työpaikkaohjaaja ja koko työyhteisö saa tiedon mitä opiskelija aikoo näytössä tehdä.  

TOIMINTAOHJEITA NÄYTTÖVIIKOLLE
Opiskelija osallistuu työpaikan päivittäiseen toimintaan näytön ajan sovitun työnjaon mukaisesti. 
Sovitut näyttötehtävät toteutetaan oman osaamisen osoittamisen suunnitelman mukaisesti ammattitaitovaatimukset ja arviointikriteerit huomioiden. 
Näytön aikana opiskelijan kannattaa tehdä päivittäin muistiinpanoja eli kirjata omia vahvuuksia ja kehittämisen kohteita suhteessa valtakunnallisiin tutkinnon osan arvioinnin kohteisiin ja kriteereihin. Tämä helpottaa itsearviointia!

AMMATTITAITOVAATIMUKSET
Toimintaa ohjaavan lainsäädännön, määräysten ja ohjeiden noudattaminen
opiskelija
· noudattaa kasvatus- ja ohjausalan lainsäädäntöä, määräyksiä ja ohjeita
· noudattaa salassapito-, vaitiolo-, tietosuoja- ja tietoturvaohjeita
· noudattaa lastensuojelulain mukaista ilmoitusvelvollisuutta
· tuntee ja osaa toimia sosiaalihuoltolain huoli-ilmoituksen mukaisesti
· noudattaa ammattieettisiä ohjeita ja sopimuksia
· noudattaa tasa-arvo- ja yhdenvertaisuuslakia sekä lastenoikeuksien sopimusta
· kohtaa moninaisuutta kunnioittavasti ja luontevasti
· ottaa toiminnassaan huomioon yksilön itsemääräämisoikeuden
Ammatillinen vuorovaikutus
opiskelija
· noudattaa hyviä käytöstapoja ja kunnioittavaa kohtaamista
· kommunikoi asiallisesti ja selkeästi huomioiden asiakkaan tarpeet
· käyttää dialogisuutta vuorovaikutuksessa
· käyttää ja huomioi sanatonta viestintää tilanteen edellyttämällä tavalla
· ottaa toiminnassaan huomioon asiakkaan erilaisia tunteita
· hyödyntää tietoa tunteiden merkityksestä vuorovaikutustilanteissa
· luo myönteistä, kannustavaa ja turvallista ilmapiiriä
· kannustaa asiakkaita yhteistyöhön
· antaa ja ottaa vastaan kannustavaa ja kehittävää palautetta
· ottaa vuorovaikutustilanteessa huomioon asiakkaan kielellisen, kulttuurisen ja katsomuksellisen taustan
· keskustelee työyhteisössä arvojensa ja ennakko-oletustensa vaikutuksista vuorovaikutustilanteissa
Hyvinvoinnista ja turvallisuudesta huolehtiminen
opiskelija
· noudattaa turvallisuutta ja hyvinvointia koskevia määräyksiä, suosituksia ja ohjeita
· toimii ensiaputilanteissa
· toimii hygieniaohjeistuksen mukaisesti
· huomioi asiakkaiden fyysisiä, psyykkisiä ja sosiaalisia tarpeita
· ottaa toiminnassaan huomioon asiakkaiden ruokavaliot
· toteuttaa lääkehoitosuunnitelmaa työnkuvansa ja vastuidensa mukaisesti
Kasvatus- ja ohjausalan työtehtävissä työskentely
opiskelija
· työskentelee kestävän elämätavan periaatteiden mukaisesti
· työskentelee työpaikan arvojen ja tavoitteiden mukaisesti
· käyttää työssään tietoa suomalaisesta kulttuurista ja yhteiskunnasta
· työskentelee työnkuvansa ja vastuidensa mukaisesti
· huomioi työskentelyssään työympäristön muita ammattiryhmiä ja heidän vastuualueitaan
· työskentelee työpaikan työsuunnitelman ja päiväjärjestyksen mukaisesti
· osallistuu kokoukseen työnkuvansa ja vastuidensa mukaisesti
· käyttää työssään kasvuun, kehitykseen ja elämäkulkuun liittyvää tietoa
· suunnittelee ja toteuttaa tavoitteellista päivittäistä toimintaa
· käyttää kasvatus- ja ohjausalan välineitä ja ohjaustapoja
· ottaa työssään huomioon asiakkaan vahvuuksia ja kiinnostuksen kohteita sekä mahdollistaa onnistumisen kokemuksia
· mahdollistaa työssään asiakkaiden osallisuuden
Työelämätaidot
opiskelija
· toimii työpaikan sääntöjen ja ohjeiden mukaisesti
· noudattaa työaikoja
· huolehtii henkilökohtaisesta hygieniastaan
· pukeutuu työpaikan ohjeiden mukaisesti
· noudattaa työntekijän oikeuksia, velvollisuuksia ja vastuita
· noudattaa työympäristön työsuojelumääräyksiä
· huolehtii työkyvystään ja työhyvinvoinnistaan
· kertoo ammatillisen kasvun tavoitteistaan
Osaamisen arviointi
Opiskelija

Tyydyttävä 1
· toteuttaa työn ohjeiden mukaisesti
· toimii yhteistyökykyisesti
· tarvitsee joissakin tilanteissa lisäohjeita
· hyödyntää työssä tarvittavaa perustietoa
· muuttaa toimintaansa saamansa palautteen mukaisesti
Tyydyttävä 2
· toteuttaa työn oma-aloitteisesti ja ohjeiden mukaisesti
· toimii yhteistyökykyisesti ja vuorovaikutteisesti
· tarvitsee vain harvoissa tilanteissa lisäohjeita
· hyödyntää työssä tarvittavaa tietoa tarkoituksenmukaisesti
· muuttaa toimintaansa saamansa palautteen ja omien havaintojen mukaisesti
Hyvä 3
· toteuttaa työkokonaisuuden itsenäisesti
· toimii yhteistyökykyisesti ja aloitteellisesti vuorovaikutustilanteissa
· selviytyy tavanomaisista ongelmanratkaisutilanteista
· hyödyntää työssä tarvittavaa tietoa monipuolisesti
· arvioi suoriutumistaan realistisesti
Hyvä 4
· suunnittelee ja toteuttaa työkokonaisuuden itsenäisesti
· toimii yhteistyökykyisesti ja rakentavasti vuorovaikutustilanteissa
· selviytyy ongelmanratkaisutilanteista hyödyntäen monipuolisia ratkaisutapoja
· soveltaa työssä tarvittavaa tietoa monipuolisesti ja perustellusti
· arvioi suoriutumistaan realistisesti sekä tunnistaa vahvuuksiaan ja kehittämisen kohteitaan
Kiitettävä 5
· suunnittelee ja toteuttaa työkokonaisuuden itsenäisesti ottaen huomioon muut toimijat
· toimii yhteistyökykyisesti ja rakentavasti haastavissakin vuorovaikutustilanteissa
· soveltaa työssä tarvittavaa tietoa ongelmanratkaisutilanteissa monipuolisesti ja kriittisesti
· esittää työhön ja toimintaympäristöön liittyviä perusteltuja kehittämisehdotuksia
· arvioi suoriutumistaan realistisesti ja esittää perusteltuja ratkaisuja osaamisensa kehittämiseen
· ymmärtää oman työnsä merkityksen osana laajempaa kokonaisuutta


ENNEN TYÖPAIKALLA OPPIMISTA


1. VIIKKO


SEURAAVAT VIIKOT


Edeltävät opintojaksot suoritettu hyväksytysti!


Tavoitteiden laatiminen - palautus Pedanettiin ja työpaikkaohjaajalle


Perehtyminen työpaikkaan: tutustuminen ympäristöön, lapsiin, vanhempiin, henkilökuntaan ja toimintatapoihin 


Tavoitteiden tarkentaminen yhdessä työpaikkaohjaajan kanssa


Työtehtävien suunnittelu


Aktiivinen työskentely sovitun mukaisesti


Työskentely sovitun työnjaon mukaisesti


NÄYTTÖ


Näytön toteuttaminen suunnitellun mukaisesti


Havainnointitehtävän viimeistely


Yhteydenotto työpaikkaan


Osallistuminen työpaikalla järjestettävän koulutuksen perehdytykseen


Mahdollinen tutustumiskäynti työpaikkaan


Oma esittely ilmoitustaululle ja esittäytyminen vanhemmille!


Näytön valmistelut


Oppimisen palaute yhdessä työpaikkaohjaajan kanssa


Mahdollisen näyttöön liittyvän kirjallisen materiaalin tekeminen


Itsearvioinnin laatiminen ennen arviointikeskustelua











1

